
KRITERIJI ZA UDELEŽBO NA SVETOVNIH LETNIH IGRAH SO 

(ŠANGHAJ 2007)

SOI in GOC Šanghaj nam je za svetovne igre določil sledečo kvoto:

	
	MOŠKI
	ŽENSKE
	SKUPAJ
	TRENERJI

	ATLETIKA
	2
	2
	4
	1

	PLAVANJE
	2
	2
	4
	1

	BALINANJE
	1
	1
	2
	1

	KOLESARSTVO
	1
	1
	2
	1

	NAMIZNI TENIS
	1
	1
	2
	1

	JUDO
	1
	0
	1
	1

	NOGOMET
	8
	0
	8
	2

	SKUPAJ
	16
	7
	23
	8


Vodja delegacije: 1


Pomočnik vodje delegacije: 1 

Delegacija skupaj: 23 tekmovalcev, 10 spremljevalcev……..……………… 33 udeležencev. 

A. KRITERIJI  ZA DOLOČITEV TEKMOVALCEV:

1. Prijavljeni tekmovalec mora biti oseba z zmerno ali težjo motnjo v duševnem razvoju ali oseba z lažjo motnjo v duševnem razvoju in drugo dodatno motnjo.
( osnova : izvid in mnenje, ali odločba o usmeritvi, ali status invalida po Zakonu o družbenem varstvu odraslih oseb)

2. Prijavljeni tekmovalec mora biti član SO Slovenije in državljan Slovenije.


3. Tekmovalci, ki so se že udeležili svetovnih LETNIH iger  ne morejo kandidirati!


4. Pri prijavi rezultatov upoštevajte določilo, da se pri določanju mest na turnirjih oz. državnih igrah iz rezultatov črtajo tisti tekmovalci, ki so že bili na letnih igrah in tekmovalci iz drugih držav; in se prijavljeni tekmovalec pomakne toliko mest višje, kolikor tekmovalcev se je črtalo pred njim.

5. - Osvojeno mesto na turnirjih, ki jih je oz. jih bo  SOS organiziral v letih 2006 in 2007
- Osvojeno mesto na letnih državnih igrah SOS 2006 


Tekmovalec, ki kandidira za udeležbo na svetovnih igrah 2007 bo lahko imel največ dva prijavljena rezultata (državne igre in turnir). Tekmovalec bo moral obvezno imeti vsaj  en prijavljen rezultat (državne igre ali turnir).


Rezultati se točkujejo po posebnem sitemu, v katerem tekmovalcu za:

1. mesto pripada
 
10 točk

2. mesto pripada

6 točk

3. mesto pripada

3 točke

4. mesto pripadata
2 točki


Na osnovi kvote, ki nam jo je določil SOI (šport, število udeležencev v posameznem športu, spol) bo izbran tekmovalec, ki bo zbral večje število točk. (Maksimalno 20 točk)

V kolikor bosta 2 ali več tekmovalcev imela enak seštevek točk, se bodo upoštevali sledeči dodatni kriteriji:

· razdelitev tekmovalcev v čim bolj različne discipline,

·  atraktivnost discipline,

· socializiranost in samostojnost tekmovalcev,

· v atletiki  in plavanju kombinacija, da bi lahko sestavili čimbolj uspešno štafeto.


(Pomembno je, da tekmovalec izpolnjuje čimveč dodatnih kriterijev; vrstni red ni pomemben.)


6.  V kolikor imata dva ali več tekmovalcev po vseh v 5. točki opredeljenih kriterijih enake pogoje, ima prednost tisti tekmovalec, ki še ni bil na nobenih svetovnih igrah, torej tudi ne na zimskih.

7 . V kolikor imata dva ali več tekmovalcev tudi po določilih 6. točke enake pogoje, se med njimi izvede žreb.


8. Članica SOS, ki prijavi tekmovalca,  mora zagotoviti pogoje, ki jih določi IO SOS; v kolikor teh pogojev ne izpolni, kandidat ne more biti udeleženec iger.


B. KRITERIJI ZA DOLOČITEV TRENERJEV:
Ekipa trenerjev za svetovne igre  SO Šanghaj se določi na osnovi sledečih kriterije:

· trener ima tekmovalca v ekipi

· komunicira v angleškem jeziku

· je v SOS vsaj od 1. 1. 2002

· se je udeležil vsaj petih LETNIH domačih  tekmovanj SO


V kolikor več trenerjev izpolni zgoraj navedene pogoje, se upoštevajo sledeči dodatni kriteriji (vrstni red je tudi že izločilni kriterij – če je  pri kriteriju ena en trener v boljši poziciji, se naslednji kriteriji sploh več ne upoštevajo; in tako naprej): 

1.  Trener ima dva ali več tekmovalcev v ekipi 

2.  Trener se je večkrat udeležil domačih LETNIH tekmovanj SO (v obdobju 1.1.2000 do 30.06.2006)

3.  Trener se še ni udeležil LETNIH svetovnih iger SO

4.  Trener se še ni udeležil nobenih svetovnih iger SO, letnih ali zimskih

5.  V kolikor imajo po vseh zgoraj navedenih kriterijih trenerji enake pogoje,  se med njimi izvede 

     žreb.


Trenerji se določijo v času določitve tekmovalcev evidentno, dokončno se  določijo en mesec pred določenim rokom za oddajo akreditacije.








Predsednik SOS:








Marijan Lačen 

April,  2006

